**ИНФОРМАТОР**

**О УСЛОВИМА ПРИЈЕМА СТУДЕНАТА НА**

**МАСТЕР АКАДЕМСКЕ СТУДИЈЕ**

**КОНКУРС ЗА УПИС НА МАСТЕР АКАДЕМСКЕ СТУДИЈЕ**

**ШКОЛСКЕ 2019/2020. ГОДИНЕ**

Машински факултет Универзитета у Београду у школској 2019/2020. години уписује студенте у прву годину мастер академских студија на студијски програм Машинско инжењерство, на следећа изборна подручја (модуле):

1. Аутоматско управљање ( САУ ) 16 кандидата
2. Биомедецинско инжењерство ( БМИ ) 16 кандидата
3. Бродоградња ( БРО ) 16 кандидата
4. Ваздухопловство ( ВАЗ ) 32 кандидата
5. Дизајн у машинству ( ДУМ ) 16 кандидата
6. Заваривање и заварене конструкције ( ЗЗК ) 16 кандидата
7. Инжењерство биотехничких система ( ИБС ) 16 кандидата
8. Индустријско инжењерство ( ИИЕ ) 32 кандидата
9. Машинство и информационе технологије ( МИТ ) 16 кандидата
10. Механика ( МЕХ ) 8 кандидата
11. Мотори СУС ( МОТ ) 16 кандидата
12. Моторна возила ( МОВ ) 24 кандидата
13. Прехрамбено машинство ( ПРМ ) 16 кандидата
14. Производно машинство ( ПРО ) 32 кандидата
15. Процесна техника и заштита животне средине ( ПТХ ) 32 кандидата
16. Системи наоружања ( СИН ) 16 кандидата
17. Термоенергетика ( ТЕН ) 16 кандидата
18. Термотехника ( ТТА ) 32 кандидата
19. Транспортно инжењерство, конструкције и логистика ( ТКЛ ) 24 кандидата
20. Хидроенергетика ( ХЕН ) 16 кандидата
21. Шинска возила ( ЖЕМ ) 8 кандидата

На студијски програм мастер академских студија уписаће се до 416 студената, од тога 384 студента на терет буџета Републике Србије и 32 самофинансирајућа студента.

По завршетку мастер академских студија на Машинском факултету у Београду стиче се академски назив мастер инжењер машинства.

**I Општи услови конкурса**

1. У прву годину мастер академских студија, у обиму од 120 ЕСПБ бодова, може се уписати:
	* лице које је завршило одговарајуће основне академске студије на Машинском или неком другом факултету из групације техничко - технолошких наука, остваривши најмање 180 ЕСПБ бодова,
	* лице које је завршило интегрисане студије, односно мастер академске студије, остваривши најмање 300 ЕСПБ бодова.
	* лице које има стечено високо образовање по прописима који су важили до дана ступања на снагу Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16) у трајању од најмање осам или мањем од осам семестара.
2. У првом конкурсном року могу да конкуришу само кандидати који нису, или нису били, уписани на мастер академске студије на Машинском факултету у Београду.
3. Правилником о настави на мастер академским студијама дефинисани су и други студијски програми завршених основних академских студија који омогућавају наставак студија на студијском програму мастер академских студија Машинско инжењерство, и то:

- кандидати са завршеним основним академским студијама на Физичком факултету, као и студенти који су завршили Природно-математички факултет (одсек/модул физика), са најмање 180 ЕСПБ бодова.

- на модулу Механика имају и кандидати са завршеним основним академским студијама на Математичком факултету, као и кандидати који су завршили Приридно-математички факултет (одсек/модул математика), са најмање 180 ЕСПБ бодова.

- на модулу Системи наоружања, Моторна возила и Мотори СУС имају и кандидати са завршеним основним академским студијама на Војној академији (студијски програм Војно-машинско инжењерство), са најмање 180 ЕСПБ бодова.

- на модулу Системи наоружања имају и кандидати са завршеним основним академским студијама и на Криминалистичко-полицијској академији, са најмање 180 ЕСПБ бодова и уколико положе квалификациони испит из предмета Модула.

Студенти који имају завршене Основне струковне студије немају право уписа Мастер академских студија.

**II Студијски програм**

1. У оквиру мастер академских студија полажу се предмети који носе укупно 94 ЕСПБ. Израда мастер рада носи додатних 26 бодова.
2. У оквиру сваког модула дата је листа обавезних као и изборних предмета које студент бира.
3. Понуда изборних предмета по модулима се ажурира сваке школске године са циљем да се прате кретања у струци. Факултет задржава право да на почетку сваког семестра донесе одлуку за које модуле и предмете ће се организовати настава, на основу интересовања кандидата и расположивих ресурса.
4. Административна процедура везана за пријављивање, израду и одбрану мастер рада је дефинисан Правилником о настави на мастер академским студијама.

**III Мерила за утрвђивање редоследа кандидата**

Редослед кандидата за упис у прву годину Мастер академских студија утврђује се на основу опште просечне оцене, дужине студирања на претходним студијама и компатибилности са студијским програмом који се уписује.

За лице које је завршило основне академске или интегрисане студије општа просечна оцена студирања (ОПО) израчунава се тако што се просечна оцена студирања множи односом дужине студирања предвиђене студијским програмом и дужине студирања коју је кандидат остварио, и представља број бодова по основу успеха (ПО).

За лице које је завршило мастер академске студије општа просечна оцена студирања (ОПО) израчунава се на основу просечних оцена студирања на основним академским студијама (ОцОС) и мастер академским студијама (ОцМС), пондерисаних дужином трајања студијског програма на основним академским и мастер академским студијама израженом у ЕСПБ бодовима (ОСбод и МСбод):

ОПО = (ОцОС х ОСбод + ОцМС х МСбод) / ( ОСбод + МСбод )

Општа просечна оцена се коригује на основу дужине студирања тако што се множи односом дужине студирања предвиђене студијским програмом и дужине студирања коју је кандидат остварио, и представља број бодова по основу успеха (ПО).

За лице које има стечено високо образовање по прописима који су важили до дана ступања на снагу Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16) вреднује се просечна оцена са основних студија која укључује дипломски рад, уколико исти постоји која се множи односом дужине студирања предвиђене студијским програмом и дужине студирања коју је кандидат остварио, и представља број бодова по основу успеха (ПО).

Фактор компатибилности студијског програма односи се на студенте који су завршили основне академске студије - машинско инжењерство ФК = 0.3.

Рангирање кандидата се врши према укупном броју бодова:

Број бодова ( ББ ) = ПО х ( 1 + ФК )

Кандидати се рангирају у оквиру студијског програма, уважавајући изабране модуле за које су се определили по жељама, односно за које су конкурисали.

**IV Рокови и начин подношења жалби**

Факултети објављују листе пријављених кандидата, као и прелиминарну ранг листу за сваки модул, на основу успеха из претходног нивоа образовања, на огласној табли и интернет страници, на које кандидати могу уложити примедбе у дефинисаном року у случају техничких грешака. По истеку тог рока, подаци који подразумевају успех на претходним нивоима образовања сматрају се коначним.

Кандидат може поднети жалбу на регуларност поступка утврђеног конкурсом, или своје место на ранг листи у року од 36 сати од објављивања прелиминарне ранг листе на факултету.

Жалба се подноси надлежној комисији факултета, која доноси решење по жалби у року од 24 сата од пријема жалбе.

Кандидат има право у другостепеном поступку да уложи жалбу Декану факултета, у року од 24 часа од истека рока за доношење решења комисије факултета по жалби кандидата.

Декан факултета доноси коначну одлуку у року од 24 часа од пријема жалбе и одлуку доставља кандидату и комисији Факултета.

Након одлучивања о жалби факултет утврђује и објављује коначну ранг листу свих кандидата за студијски програм – модул.

**V Упис студената**

Лице је остварило право на упис уколико се на ранг листи налази у оквиру броја који је конкурсом предвиђен за упис.

Кандидат се може уписати на студијски програм у статусу студента који се финансира из буџета Републике (буџетски студент) уколико се налази на коначној ранг листи до броја одобреног за упис кандидата на терет буџета.

Кандидат се може уписати на студијски програм у статусу студента који се сам финансира (самофинансирајући студент) уколико се налази на коначној ранг листи до броја утврђеног за упис самофинансирајућих студената.

Лица са инвалидитетом, односно припадници ромске националне мањине, који су применом Програма афирмативних мера уписали и завршили основне академске студије у статусу студента чије се студије финансирају из буџета на мастер академске студије се уписују применом Програма афирмативних мера, уколико се за такав програм изјасне.

Са студентима који су уписани на мастер академске студије се склапа Уговор којим се регулишу међусобна права и обавезе.

**а) Упис страних студената**

Страни држављанин може конкурисати и уписати се на студијски програм под истим условима као и домаћи држављанин.

Страни држављанин може остварити једино статус студента који се сам финансира и мора плаћати школарину.

Кандидат - страни држављанин, приликом пријављивања на конкурс, подноси **решење о признавању стране јавне исправе или потврду да је поступак започет**.

Пре уписа кандидат страни држављанин је дужан да факултету/Универзитету поднесе доказе:

- да је здравствено осигуран за школску годину коју уписује;

- да влада српским језиком или језиком на коме се студијски програм изводи.

**б) Упис држављана Србије који су претходно образовање завршили у иностранству**

Држављанин Србије који је завршио претходно образовање у иностранству може да конкурише за упис на студијски програм ако има **решење о признавању стране високошколске исправе за наставак образовања на Универзитету у Београду** и упис конкретног студијског програма. Уколико поступак признавања није окончан, ови кандидати уз пријаву подносе потврду о томе да је поступак у току.

**в) Упис лица са инвалидитетом**

Особе са инвалидитетом су у обавези да писмено образложе на који начин је потребно прилагодити пријем докумената и похађање наставног процеса. Особе са инвалидитетом, за додатне информације и консултације, могу се обратити Универзитетском центру за студенте са хендикепом на телефон 011-3370-686 или електронском поштом **ucsh@rect.bg.ac.rs**. Универзитетски центар за студенте са хендикепом налази се у просторијама Универзитетске библиотеке „Светозар Марковић“ у улици Булевар краља Александра 71.

**VI Школарина**

Висина школарине за самофинансирајуће студенте држављане Републике Србије износи 72.000 динара.

Висина школарине за стране држављане износи **2.400** ЕУР-а.

Школарина се може платити у десет једнаких рата..

**VII Конкурсни рокови**

Први уписни рок

**25. септембар – 04. октобар 2019. године**

12:30 – 14:30 Пријављивање кандидата.

**05. октобар 2019. године**

8:00 Објављивање података о пријављеним кандидатима и прелиминарна ранг листа.

**до 06. октобра 2019. године**

до 10:00Пријем писмених примедби на тачност података у Служби за студентске послове Машинског факултета у Београду.

**07. октобар 2019. године**

до 12:00 Комисија доноси решења о приговорима.

**08. октобар 2019. године**

до 12:00 Пријем писмених приговора Декану на решења Комисије.

**09. октобар 2019. године**

до 8:00 Декан доноси решења о приговорима.

**09. октобар 2019. године**

до 12:00 Објављивање коначне ранг листе.

**10. и 11. октобар 2019. године** Упис кандидата

У случају да по окончању уписа остане слободних места Факултет ће огласити и организовати други уписни рок.

Други уписни рок

**16. и 17. октобар 2018. године**

12:30 – 14:30 Пријављивање кандидата

У другом уписном року могу да конкуришу и кандидати који су били уписани на мастер академске студије на Машинском факултету у Београду и они се уписују у статусу самофинансирајућих студената.

Накнаду за трошкове пријаве кандидати плаћају у износу од **4.000** динара на **жиро-рачун** Машинског факултета број: **840-1876666-10** са сврхом уплате **Пријава за конкурс за упис на МАС**  и позивом на број **121**.

Студенти у статусу усаглашавања и доношење решења о признавању испита плаћају **7.000** динара на **жиро-рачун** Машинског факултета број: **840-1876666-10** са сврхом уплате **усаглашавање наставних планова** и позивом на број **106**. За сваки неположен испит студенти плаћају по 1.200 динара по ЕСПБ.

На бодове за мастер рад студент има попуст и плаћа трошкове на нивоу 9 ЕСПБ бодова.

**VIII Остале одредбе**

**а) Пријава на конкурс**

1. Приликом пријаве на конкурс кандидати који су завршили основне академске студије на Машинском факултет у Београду треба да попуне [пријавни лист](http://www.etf.bg.ac.rs/etf_files/studiranje/master/Prijavni_list_za_upis_na_master_2015.doc) (преузети са сајта) који попуњен предају у Службу за студентске послове.
2. Уз попуњену пријаву, кандидати који нису завршили основне академске студије на Машинском факултету у Београду, подносе на увид ОРГИНАЛНА ДОКУМЕНТА, а предају оверене фотокопије докумената, и то:
	* диплому и додатак дипломи, односно уверење о завршеном студијском програму првог степена студија,
	* извод из матичне књиге рођених само за стране држављане и за кандидате рођене ван Републике Србије,
	* решење о признавању стране високошколске исправе или потврду да је поступак признавања ради наставка образовања започет (само за кандидате који имају страну високошколску исправу).
3. Доказ о уплати накнаде за трошкове пријаве.

Диплома и додатак дипломи поднети приликом пријаве за конкурс сматраће се исправним високошколским исправама ако су издате од стране акредитоване високошколске установе за акредитовани студијски програм.

Кандидат који је завршио студије по прописима који су важили до доношења Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16) уз диплому, уместо додатка дипломи обавезно доставља уверење о положеним испитима.

Кандидат коме није издата диплома, приликом уписа подноси уверење о дипломирању са уверењем о положеним испитима, с тим да, најкасније у року од годину дана, достави факултету, односно Универзитету диплому и додатак дипломи о завршеном претходном степену високог образовања.

Диплома о завршеном првом степену високог образовања на академским студијама коју је кандидат стекао уз признавање дела студијског програма струковних студија првог степена, сматра се ваљаном за упис на други и трећи степен студија само уколико обим признатих испита са студијског програма струковних студија не прелази 30 % укупног обима студијског програма академских студија на ком је диплома стечена (72/240 ЕСПБ бодова, односно 54/180 ЕСПБ бодова у складу са Правилником о стандардима и поступку за акредитацију студијских програма.

Универзитет, односно факултет који реализује студијски програм на који се кандидат уписује дужан је да провери поднете високошколске исправе и уколико утврди да исправа није издата у складу са важећим прописима, кандидат нема право на упис.

Уколико се накнадно утврди да исправа о завршеном претходном степену студија има недостатке, спроводи се поступак поништавања уписа, у складу са Законом.

Кандидати који имају страну високошколску исправу приликом пријаве предају решење или потврду да је поступак признавања на Универзитету започет.

Кандидат даје изјаву којом овлашћује Факултет и Универзитет да лични подаци које је дао могу да буду унети у електронску базу података, те да се ти подаци могу користити за потребе генерисања потребних статистичких података, достављања тражених података Министарству просвете, науке и технолошког развоја без података о личности, као и да неће бити доступни неовлашћеним лицима.

Кандидати који су претходни степен студија завршили пре школске 2018/2019. године приликом пријаве достављају и потписану изјаву да нису били уписани на прву годину у буџетском статусу на степену студија за који конкуришу.

**б) Упис**

Кандидати који стекну право на упис подносе:

- оверене фотокопије докумената и оригинална документа на увид,

- извод из матичне књиге рођених само за стране држављане и за кандидате рођене ван Републике Србије,

- 2 (две) фотографије формата 4,5 х 3,5 сm (једна за ШВ-20, а друга за индекс),

- попунити и потписати образац ШВ-20, а фотографију налепити на назначено место (образац ШВ-20 се може набавити у скриптарници МФ),

- попунити и потписати индекс, а фотографију налепити на назначено место (НИКАКО НЕ ЛЕПИТИ ФОЛИЈУ)

- доказ о уплати прве рате школарине за самофинансирајуће студенте,

- доказ о уплати накнаде Центру за развој каријере,

- по потреби и друге доказе.

За кандидате који су претходни ниво студија завршили у иностранству, неопходно је приликом уписа поднети и решење ректора о признавању стране јавне високошколске исправе.

Кандидат који је стекао право уписа а не упише се у за то предвиђеном року, губи право на упис и уместо њега ће се уписати следећи кандидат према утврђеном редоследу.